118. ΝΟΜΟΣ υπ’ αριθ. 1829 της 30 Ιαν./1 Φεβρ. 1989 (ΦΕΚ Α΄ 27) Ρύθμιση θεμάτων έκτακτου προσωπικού διπλωματικών και προξενικών αρχών. Άρθρ.1.-1.Οι προβλεπόμενες από τα άρθρ. 68, 69, 70 και 84 του νόμ. 419/1976 (ΦΕΚ 221) οργανικές θέσεις με σχέση εργασίας ιδιωτικού δικαίου που ήταν κενές κατά την έναρξη της ισχύος του νόμ. 1476/1984 (ΦΕΚ 136) ή κενώθηκαν ή κενώνονται για οποιοδήποτε λόγο μεταγενεστέρως διατηρούνται, κατά παρέκκλιση από τις διατάξεις του νόμ. 1476/1984, και εξακολουθούν να διέπονται από τις διατάξεις του νόμ. 419/1976. 2.Οι κατά τη δημοσίευση του νόμου αυτού κενές θέσεις της προηγούμενης παραγράφου πληρούνται σταδιακά και σε ποσοστό μέχρι είκοσι πέντε τοις εκατό κάθε χρόνο. 3.Οι οργανικές θέσεις της εξωτερικής υπηρεσίας των άρθρ. 68, 69, 70 και 84 του νόμ. 419/1976, που μετατράπηκαν σε μόνιμες θέσεις κατ’ εφαρμογή του νόμ. 1476/1984 ή μετατρέπονται σε μόνιμες θέσεις κατ’ εφαρμογή του άρθρ. 5 του νόμου αυτού, όταν κενώνονται για οποιοδήποτε λόγο, μετατρέπονται αυτοδικαίως σε οργανικές θέσεις με σχέση εργασίας ιδιωτικού δικαίου. Οι θέσεις αυτές διέπονται στο εξής από τις διατάξεις των πιο πάνω άρθρων του νόμ. 419/1976 Άρθρ.2.-Το προσωπικό της εξωτερικής υπηρεσίας που υπηρετεί σε θέσεις προβλεπόμενες από τα άρθρ. 68, 69, 70 και 84 του νόμ. 419/1976 και το οποίο έχει τα προσόντα διορισμού σε μόνιμες θέσεις αλλά για οποιοδήποτε λόγο δε διορίζεται, καθώς και το προσωπικό που εξαιρείται ή δε συγκεντρώνει τις προϋποθέσεις διορισμού, παραμένει στις θέσεις που κατείχε κατά την έναρξη της ισχύος του νόμ. 1476/1984, οι οποίες εξακολουθούν να διέπονται από τις διατάξεις του νόμ. 419/1976. Για το προσωπικό αυτό η σχέση εργασίας ορισμένου χρόνου μετατρέπεται σε σχέση εργασίας αορίστου χρόνου. Άρθρ.3.-1.Όσοι έχουν τις προϋποθέσεις διορισμού σε μόνιμες θέσεις, σύμφωνα με το νόμ. 1476/1984, και διορίζονται στις θέσεις του άρθρ. 68 του νόμ. 419/1976 κατατάσσονται στους πιο κάτω βαθμούς και εξελίσσονται βαθμολογικά σύμφωνα με τις διατάξεις του άρθρ. 102 παρ. 2β΄ του νόμ. 419/1976, ύστερα από σύμφωνη γνώμη του υπηρεσιακού συμβουλίου, ανάλογα με τα ισχύοντα για τον κλάδο διοικητικών γραμματέων. Ιδιαίτερος γραμματέας Ε΄  τάξης - Μεταφραστής Ε΄ τάξης. Ιδιαίτερος γραμματέας Δ΄ τάξης  - Μεταφραστής Δ΄ τάξης. Ιδιαίτερος γραμματέας Γ΄ τάξης  - Μεταφραστής Γ΄ τάξης. Ιδιαίτερος γραμματέας Β΄ τάξης - Μεταφραστής Β΄ τάξης. Ιδιαίτερος γραμματέας Α΄ τάξης - Μεταφραστής Α΄ τάξης. 2.Όσοι έχουν τις προϋποθέσεις διορισμού σε μόνιμες θέσεις, σύμφωνα με το νόμ. 1476/1984, και διορίζονται στις θέσεις των άρθρ. 69 και 70 παρ. 1 του νόμ. 419/1976 εξελίσσονται βαθμολογικά, ύστερα από σύμφωνη γνώμη του υπηρεσιακού συμβουλίου, κατά τις διατάξεις των άρθρ. 59 παρ. 2 και 4 και 103 παρ. 1, 2 και 3 του νόμ. 419/1976, ως εξής: Κλητήρας Α΄ τάξης - Οδηγός Δ΄ τάξης. Αρχικλητήρας - Οδηγός Γ΄ τάξης. Ταξινόμος Β΄ τάξης - Οδηγός Β΄ τάξης. Ταξινόμος Α΄ τάξης - Οδηγός Α΄ τάξης. 3.Όσοι έχουν τις προϋποθέσεις διορισμού σε μόνιμες θέσεις, σύμφωνα με τον νόμ. 1476/1984, και διορίζονται στις θέσεις του άρθρ. 70 παρ. 2 του νόμ. 419/1976 εξελίσσονται βαθμολογικά, ύστερα από σύμφωνη γνώμη του υπηρεσιακού συμβουλίου, ως εξής: Φύλακας - Θυρωρός Δ΄ τάξης - αντίστοιχος του βαθμού Κλητήρα Β΄ τάξης. Φύλακας - Θυρωρός Γ΄ τάξης - αντίστοιχος του βαθμού Κλητήρα Α΄ τάξης. Φύλακας - Θυρωρός Β΄ τάξης - αντίστοιχος του βαθμού Αρχικλητήρα. Φύλακας - Θυρωρός Α΄ τάξης - αντίστοιχος του βαθμού Ταξινόμου Β΄ τάξης. Άρθρ.4.-Το προσωπικό με σχέση εργασίας ιδιωτικού δικαίου της κεντρικής υπηρεσίας του Υπουργείου Εξωτερικών και των περιφερειακών υπηρεσιών του της ημεδαπής, που διορίζεται σε μόνιμες θέσεις κλάδων που συνιστώνται σύμφωνα με τις διατάξεις του νόμ. 1476/1984, εξελίσσεται βαθμολογικά ανάλογα με τα τυπικά προσόντα, όπως προβλέπεται από το νόμ. 419/1976 για τους υφιστάμενους κλάδους διοικητικού και βοηθητικού προσωπικού. Άρθρ.5.-1.Οι θέσεις ιδιαίτερων γραμματέων των προϊσταμένων αρχών της εξωτερικής υπηρεσίας, τις οποίες κατέχουν υπάλληλοι ελληνικής ιθαγένειας που διορίστηκαν σύμφωνα με το άρθρ. 4 του ν.δ. 4402/1964 (ΦΕΚ  201) και διατηρήθηκαν στην υπηρεσία με το άρθρ. 153 παρ. 26 του νόμ. 419/1976, μετατρέπονται σε μόνιμες θέσεις ιδιαίτερων γραμματέων της αρχής της εξωτερικής υπηρεσίας στην οποία ανήκουν. 2.Οι θέσεις του βοηθητικού προσωπικού ελληνικής ιθαγένειας της εξωτερικής υπηρεσίας, που διορίστηκε σύμφωνα με το άρθρ. 5 παρ. 4 του νομ. 4952/1931 (ΦΕΚ 220), όπως ισχύει, και διατηρήθηκε στην υπηρεσία με το άρθρ. 153 παρ. 28 περίπτ. γ΄ του νόμ. 419/1976, μετατρέπονται σε μόνιμες θέσεις βοηθητικού προσωπικού της αρχής της εξωτερικής υπηρεσίας στην οποία ανήκουν. 3.Οι θέσεις των προηγούμενων παραγράφων καταλαμβάνονται αυτοδικαίως από το προσωπικό που τις κατέχει κατά τη δημοσίευση του νόμου αυτού. 4.Οι διατάξεις του άρθρ. 3 εφαρμόζονται και στο προσωπικό του άρθρου αυτού. (Αντί για τη σελ. 104,219) Σελ. 104,219(α) Τεύχος 1146 Σελ. 97 Νομοθεσία Υπουργείου Εξωτερικών 40.Α.α.118 «Άρθρ.6.-1.Το προσωπικό της Εξωτερικής Υπηρεσίας, που διορίζεται σε μόνιμες θέσεις των κλάδων ιδιαιτέρων γραμματέων, μεταφραστών, βοηθητικού προσωπικού, φυλάκων - θυρωρών και οδηγών, μπορεί να μετατίθεται με απόφαση του Υπουργού Εξωτερικών, η οποία δημοσιεύεται στην Εφημερίδα της Κυβερνήσεως και σε κενές θέσεις ομοειδών κλάδων σε σχέση εργασίας ιδιωτικού δικαίου άλλων αρχών της Εξωτερικής Υπηρεσίας προς κάλυψη υπηρεσιακών αναγκών, ύστερα από γνωμοδότηση του υπηρεσιακού συμβουλίου. «Το ανωτέρω προσωπικό, πλην των ανηκόντων στον Κλάδο Ιδιαιτέρων Γραμματέων, μπορεί να μετατίθεται με απόφαση του Υπουργού Εξωτερικών, η οποία δημοσιεύεται στην Εφημερίδα της Κυβερνήσεως και ύστερα από γνωμοδότηση του Υπηρεσιακού Συμβουλίου και σε θέσεις ομοειδών Κλάδων της Κεντρικής Υπηρεσίας προς κάλυψη υπηρεσιακών αναγκών». Το δεύτερο εδάφιο, προστέθηκε από το άρθρ. 23 Νόμ. 2080/1992 (ΦΕΚ Α΄ 153) κατωτ. αριθ. 126). 2.Με την απόφαση της προηγούμενης παραγράφου μετατρέπεται η μεν θέση της Αρχής, στην οποία μετατίθεται ο μετακινούμενος υπάλληλος σε μόνιμη θέση, η δε θέση της Αρχής, από την οποία προέρχεται, σε θέση με σχέση εργασίας ιδιωτικού δικαίου, η οποία πληρούται σύμφωνα με τις σχετικές διατάξεις του Νόμ. 419/1976. 3.Το προσωπικό της Εξωτερικής Υπηρεσίας, που διορίζεται σε μόνιμες θέσεις των διοικητικών κλάδων γενικών καθηκόντων και διοικητικών γραμματέων, κατ’ εφαρμογή των διατάξεων του Νόμ. 1476/1984, υπάγεται ως προς τις μεταθέσεις, αποσπάσεις και γενικώς τις υπηρεσιακές μετακινήσεις στις σχετικές με τους εν λόγω κλάδους διατάξεις του Νόμ. 419/1976. 4.Η ισχύς του άρθρου αυτού αρχίζει από την έναρξη ισχύος του Νόμ. 1829/1989». Το άρθρ. 6 αντικαταστάθηκε ως άνω από το άρθρ. 6 Νόμ. 1933/1991 (ΦΕΚ Α΄ 20), κατωτ. αριθ. 123. Άρθρ.7.-Η ισχύς του νόμου αυτού αρχίζει από την έναρξη της ισχύος του νόμ. 1476/1984, εκτός εάν διαφορετικά ορίζεται στις προηγούμενες διατάξεις. Σελ. 104,220(α) Τεύχος 1146 Σελ. 98 